**Kehtna Põhikool**

 **Hoolekogu KOOSOLEKU PROTOKOLL nr 3/2015/16**

**Kehtna põhikoolis, 02.12.2015**

Algus kell 18:00, lõpp kell 19:55

Juhatas: Kaidi Kauffeldt

Protokollis: Rika Mölder

Võtsid osa: Annika Linnamägi, Ragne Falilejev, Piret Pärnamägi, Jaan Sildoja, Merle Schults, Rika Mölder, Marko Valgma, Ermo Karilaid, Arvo Pajo, Piret Kallaste, Kaidi Kauffeldt

Puudusid: Annika Hämelainen, Eline Villig

**1. Päevakord:**

Päevakorras:

1) Möödunud koosolekul tehtud ettepanekute ülevaatamine, ehk mis saanud on ja kuidas toimib

2) Ettepanekud kuidas muuta koostööd kooli-kodu vahel efektiivsemaks

3) Probleemid koolimaja esise pinnatud platsiga

4) Muud hetkel aktuaalsed teemad

**2. Arutati:**

1. Möödunud koosolekul oli peamiseks teemaks, kuidas vähendada koolikiusamist. Tehti järgmised ettepanekud:

liituda kiusamisvaba kooli programmiga- võimalusi liitumiseks uuritakse

koostöö Rajaleidjaga vähendamaks kiusamist koolis- selle suunaga pole hetkel edasi mindud

klassides õpilastega koolikiusamisest rääkimine- töös, kooli sotsiaalpedagoog käib klassides rääkimas koolikiusamisest, kuidas seda ära tunda, vältida ning toime tulla.

lastevanemate kool (kogunemised, loengud, kus räägitakse erinevatel kasvatamisega seotud teemadel) – töös, planeeritakse esimest kogunemist.

lapsevanemad tunde andma – isadepäeval olid isad tunde andmas. Isadest õpetajate seltskond oli küll väike, kuid lastele meeldisid tunnid, siit ka mõte, et korraldada näiteks kord poole aasta jooksul või veerandi jooksul teistmoodi koolipäev, kus tunde annaksid lapsevanemad.

Arutati, kuidas käituda siis, kui jõuab lastelt vanemateni info, et keegi käitub kiuslikult kaasõpilaste suhtes (nii verbaalselt kui füüsiliselt) kas klassiruumis, kooliteel kui väljaspool kooli. Käitumishinne tunnistusel peab näitama eelkõige käitumist tunnis ning info õpilase kiuslikust käitumisest teiste suhtes ei pruugi jõuda õpetajateni ega ka kiuslikult käituva lapsevanemani.

2. Kuidas parandada koostööd kodu- kooli vahel? Probleem väljendub selles, et on piisavalt suur hulk nii öelda passiivseid lapsevanemaid kellega koolil kontakt puudub. Hea kontakti tekkimisel ja hoidmisel on vastutavad mõlemad osapooled (nii kool kui lapsevanemad). Koolipoolne esmane „visiitkaart“ on klassijuhataja, hea võimalus lapsevanematega kontakti luua on arenguvestlused. Oluline roll on infovahetusel. Positiivne on, et koolil on uus toimiv koduleht, kus infot pidevalt uuendatakse. Jälgitakse e- kooli täitmist, et info saab õigeaegselt välja. Hoolekogu liikmed on tutvustanud ennast esindatavates klassides ning andnud oma kontaktid, kuhu klassi lapsevanemad saavad pöörduda kui peavad vajalikuks, et info, mure, probleem, tänu, ettepanek jõuaks hoolekoguni.

3. Suvel pinnatud koolimaja esise platsi pinnakatte (lahtised kivid) tõttu on suurenenud kukkumisest tingitud traumade ja katkiste riiete arv kooliaasta esimeses pooles. Lahtise pinnakatte tõttu pole võimalik maha joonistada keksu kaste ega mängida palli.

4. 2. detsembril läbi viidud kontrolli käigus olid helkurid vaid 1/3 kooli õpilastest. Helkurite jagamise kampaania lõpeb selle aastaga ära kuid helkureid on välja jagatud õpilastele ohtralt. Vanemad, kasutage ise ja tuletage ka lastele meelde, et pimedal ajal on helkuri kandmine kohustuslik, sest helkur võib päästa elusid!

**3. Otsused ja ettepanekud:**

**3.**1) Ettepanek: kui vanemani jõuab info tema lapse kiusamisest koolis, siis esmalt võtta ühendust kooli sotsiaalpedagoogiga. Vastavalt olukorrale kasutatakse kas ümarlaua või mõnda teist meetodit olukorra lahendamiseks.

**3.**2). Otsus: hoolekogu protokollid teha nähtavaks lastevanematele, ehk hoolekogu protokollid pannakse tutvumiseks kooli kodulehele ning klasside esindajad saadavad protokolli või olulisema info oma klassi listi laiali.

**3.**3).Otsus: valla esindaja informeerib probleemidest, mis tekkisid pärast uue pinnase paigaldamist ning püütakse leida lahendus olukorra parandamiseks kevadel.

**Järgmine hoolekogu koosolek on 04. veebruaril 2016 kell 18.00 põhikoolis.**

Rika Mölder

protokollija